તાપીમિત્ર ન્યુઝ,ઉચ્છલ:ઉચ્છલ તાલુકાના આરકાટી ગામના દેખદેવી ફળીયામાં રહેતી શામીબેન દાસુભાઈ વસાવા આજરોજ સાડા નવેક વાગ્યાના સુમારે આરકાટી ગામની સીમમાં આવેલ પોતાના ખેતરમાં ઘાસ કાપી રહી હતી તે સમય દરમિયાન શામીબેન ઉપર દીપડાએ અચાનક હુમલો કરતા તેણીના ડાબા ગાલ ઉપર ઈજા પહોચી હતી,તેમજ તેણીના ખેતર નજીકમાં હાજર બાંદીલાલ ધારાભાઈ વસાવા રહે,પાણીબાર-ઉચ્છલ નાઓ ઉપર પણ દીપડાએ હુમલો કરતા બાંદીલાલ વસાવાના માથાના ભાગે ગંભીર ઈજા પહોચી હતી.